In en om die huis: Gestopte hoenderrol In en om die huis
Gestopte hoenderrol Gestopte hoenderrol Genoeg vir 4...
BESTANDDELE 15 ml olyf- of avokado-olie + ekstra 1 knoffelhuisie, fyngemaak 2 groot handevol babaspinasie 250 ml mozzarellakaas, gerasper 125 ml fetakaas, gekrummel 250 ml witbroodkrummels 1 hoender, ontbeen geroosterde aartappels, vir opdiening roket, vir opdiening (opsioneel)
METODE 1. Stel die oond op 200 °C. Verhit die olie oor matige hitte. Kook die knoffel en spinasie in ’n klein bietjie water tot net verlep en die vloeistof verdamp het. Laat afkoel tot kamertemperatuur. Meng die verskillende soorte kaas en broodkrummels by. Geur na smaak. 2. Plaas die hoender met die vel na onder op ’n werksoppervlak en geur. Smeer die afgekoelde spinasiemengsel oor die hoender en rol dit op. Bind vas met kombuistou en plaas in ’n roosterpan. Bedruip met ekstra olie en geur. Rooster vir ongeveer ’n uur tot gaar. 3. Plaas die hoender op ’n snyplank en laat dit 5 minute staan. Verwyder die tou en sny op. Sit voor met geroosterde aartappels en roket.